Aplicarea produselor ce conțin uleiuri vegetale sau orice alt produs care promite că previne, reduce sau chiar elimină vergeturile, nu are aceste efecte și nu există studii care să susțină contrariul. Masajul pielii cu ingrediente emoliente poate fi plăcut și este de ajutor pielii uscate, dar în nici un caz nu va avea efecte asupra vergeturilor, mai ales că acestea nu sunt cauzate de uscăciunea pielii. Profunzimea vergeturilor și distrugerea extremă a structurii de susținere a pielii care duce la apariția vergeturilor sunt elemente ce nu pot fi reparate cu ajutorul cremelor hidratante sau uleiurilor.